Tomáš Ulej

Ale

Ukážka z elektronickej knihy

formát EPUB

Ale. Napísal © Tomáš Ulej, MMXII Ilustrácie © Katarína Slaninková, MMXII Vydal © Koloman Kertész Bagala a literarnyklub s.r.o., MMXII
Prvý zväzok edície Literárny cirkus Vydanie prvé ISBN 978-80-8108-040-1
Vizuálny koncept edície Emil Drličiak Sádzané písmom Greta, typotheque.com Zodpovedný redaktor Peter F. ́Rius Jílek Jazykové korektúry Katarína Vilhanová Tlač Fidat, fidat.sk
Distribúcia a zásielková služba www.ponuka.literarnyklub.sk

Všetky práva vyhradené. Nijaká časť tejto knihy nesmie byť reprodukovaná, uchovávaná v rešeršných systémoch alebo prenášaná akýmkoľvek spôsobom vrátane elektronického, mechanického, fotografického či iného záznamu bez predchádzajúceho písomného súhlasu autora, respektíve vydavateľa.

All rights reserved. This publication may not be reproduced, stored in a retrieval system, or transmitted, in any form or by any means, electronic, mechanical, photocopying, recording or otherwise without the prior permission of the copyright owner.

Accommodation address
KK Bagala, Ludanská 27, 934 05 Levice, Slovakia accommodation@literarnyklub.sk www.literarnyklub.sk

Vytvorenie elektronickej verzie Dibuk, s. r. o., 2012

Tomáš Janovic: O humore, ktorý vyhľadávam

Spýtali sa Jiřího Voskovca: "Are you heppy?" Odpovedal: "I am heppy. Ale šťastný nie som." To je humor, ktorý vyhľadávam a ktorý ma vždy pohladí po duši.

Na Voskovcov bonmot som si spomenul pri čítaní rukopisu Tomáša Uleja Ale.

Nechválim do vetra, presvedčte sa sami:

Za dobrotu
na Golgotu.

xxx

V čom pravica nepoľaví,
to ľavica nepopraví.

xxx

Naša láska
išla cez žalúdok.
Ale už je to dávno
odviate vetrom.

Začal som Jiřím Voskovcom a končím Milanom Lasicom. Ten povedal: "Humor nezľahčuje, ale prehlbuje." A to je všetko, čo som chcel povedať o výbornej Ulejovej zbierke aforizmov a epigramov.

Tomáš Janovic

Rodopis

Žiadne Činy,
iba Slová(k).

Kulinárska spomienka

Naša láska
išla cez žalúdok.
Ale už je to dávno
odviate vetrom.

PR manažér

PR manažér rozkroku
je srdce.

Švédska trojka

Karlovi Plíhalovi

Keby bolo na mne,
bola by si na mne,
ale že je po tvojom,
prídem na rad po tvojom.

Sex, ex

Najkratšia báseň
o láske jedinej:
nabažil sa,
je v inej.

Stačí

Celý život ti nestačí na to,
aby si v sebe zaprel Darwina, Pavlova a Freuda.
No aj minúta ti stačí na to,
aby si v sebe zaprel sám seba.

Mamy

Mame

„Hoja,“ hovoria mamy nad kolískou
a potom celý život
hoja naše rany.

Koniec ukážky